Watson 'laat komplekse nalatenskap agter' | Maroela Media
In die boek 'The Bosasa Billions' word Bosasa se betrokkenheid by staatskaping ondersoek. Een van die skrywers, James-Brent Styan, het met Maroela Media oor dié boek gesels. Foto: Lapa Uitgewers.
Dít is die mening van James-Brent Styan, medeskrywer van die boek The Bosasa Billions wat dié dienstemaatskappy se betrokkenheid by 'n netwerk van staatskaping ondersoek het.
Watson, die voormalige uitvoerende hoof van Bosasa, is Maandag in die vroeë oggendure in 'n gru-motorongeluk op die R21-snelweg naby die OR Tambo-lughawe dood.
"Afhangende van wie jy vra sal jy hoor dat Watson 'n ikoniese struggle held en 'n suksesvolle sakeman was, of dat hy 'n korrupte leier was van 'n kultuur van staatskaping in die land," sê Styan.
Styan en Paul Vecchiatto het Watson se geskiedenis in Port Elizabeth en sy betrokkenheid by die Bosasa-staatskapingskandaal as deel van hul boek ondersoek.
Die miljoene rande wat deur Bosasa se kontrakte met verskeie tronke en verbintenisse met hooggeplaastes in die ANC-regering gevloei het, is vroeër vanjaar oopgevlek toe Angelo Agrizzi, voormalige bedryfshoof van Bosasa, voor die Zondo-kommissie se ondersoek na staatskaping getuig het.
Volgens Styan is dit 'n bekende feit dat Watson nie enige aantekeninge of rekords van sy transaksies gehou het nie. Hy het ook nie 'n rekenaar of 'n permanente kantoor gehad nie.
"Die uitwerking van sy dood op die Bosasa-ondersoek is 'n geweldige terugslag. Hy was 'n sentrale figuur wat kon help om die waarheid oor al die bewerings rakende Bosasa bloot te lê. Watson is egter nie meer hier om sy weergawe van gebeure te gee nie."
Vecchiatto het sy skok oor Watson se dood uitgespreek en sy meegevoel teenoor sy familie en geliefdes betuig.
Hy meen die Watson-gesin speel 'n belangrike en omstrede rol in die vorming van die Suid-Afrikaanse politiek en sakewêreld.
"Ek sou graag wou gesien het dat Watson ook voor die Zondo-kommissie getuig om sy kant van die verhaal te vertel. Ek glo hy het 'n diepgaande kennis van alle betrokkenes by hierdie saak gehad."
Nadat die nuus van Watson se dood aan die lig gekom het, is daar wyd bespiegel dat die ongeluk nie 'n gewone padongeluk was nie en dat daar dalk vuilspel betrokke kon wees. Agrizzi het in 'n onderhoud met eNCA gesê dit is egter nie nou 'n gepaste tyd om oor die oorsaak van die ongeluk te bespiegel nie.
Maroela Media het berig Konrad Lotter, 'n private ondersoeker wat ervare is in padongelukgevalle, is deur Watson se familie aangestel om die oorsaak van die ongeluk te ondersoek.
Hy sê daar is baie moontlikhede wat oorweeg en ondersoek moet word voordat 'n moontlike oorsaak vir die ongeluk bepaal kan word.
Maroela Media het onlangs met James-Brent Styan oor die boek The Bosasa Billions. Dit is die jongste niefiksie sakeriller uit Lapa Uitgewers se stal. Die skrywers van dié boek ondersoek Bosasa se betrokkenheid by staatskaping wat vloei uit die dienstemaatskappy se kontrakte met tronke en regeringsamptenare in Suid-Afrika. Styan het met Esté Meyer Jansen gesels oor die skryf van die boek en die aspekte van Bosasa se betrokkenheid by staatskaping wat vir hom uitgestaan het. Luister na die volledige onderhoud met Styan bo-aan hierdie berig.
Deel van: Boeke, Geldsake, Podsendings, SA-nuus
Tien organisasies versoek dat OB moet waai
Luister: Wiele2Wiele kuier by motorfees
DIE waarheid gaan uitkom ……n gewone ongeluk??????
N Skelm wat SA so ingedoen het se plundery het nou gestop.
Of hy selfmoord gepleeg het of uitgehaal is skeel my min.
So lees ek Watsontjie het R500 miljoen na Guernsey oorgeplaas voor sy "dood", en toe sterf hy sonder sy selfoon by hom. Snaaks ook dat sy karongekarongeluk ook nie 'n verkeersboodskap op radio tot gevolg gehad het nie, ek meen nou oggend spitsverkeer en als….
Klink vir my sy "dood" is ge-stage en Mnr sit nou iewers op 'n eiland en drink Marguaritas….
Nou toe nou daar praat jy die waarheid.
wel ek sal se hy is uit gehaal om dat daar te veel mense sal genoem word as hy praat daar is n slang in die ongeluk